Vedtagelse af program til områdefornyelse i Hammel 
Sagsfremstilling 
126.     Vedtagelse af program til områdefornyelse i Hammel - Åbent 
  
  
SAGENS INDHOLD 
17. juni 2013 meddelte Ministeriet for By, Bolig og Landdistrikter (MBBL) tilsagn om reservation af midler på 4,0 
mio. kr. til gennemførelse af et områdefornyelsesprojekt i Hammel for i alt 12 mio. kr. 
  
Der er tidligere godkendt tids- og procesplaner for ”Masterplan for byomdannelsesområdet”, ”Midtbyprojekt 
Hammel” og ”Trafikale tiltag”, der alle falder ind under områdefornyelsesprojektet. Fristen for indsendelse af 
ansøgning er fastsat til 1. juli 2014. 
  
Områdefornyelsesprojekter har iflg. byfornyelsesloven til formål at iværksætte og koordinere foranstaltninger, der 
fremmer udviklingen i byområder. Støttemidler til områdefornyelse er navnligt målrettet kommunens udgifter til 
følgende indsatser: 
  
· Programudarbejdelse og inddragelse af de berørte parter i forbindelse med beslutningen om områdefornyelse 
· Etablering og forbedring af torve, pladser, opholdsarealer m.v. 
· Etablering af kulturelle og særlige boligsociale foranstaltninger, herunder etablering af lokaler 
· Etablering af særlige trafikale foranstaltninger. 
  
Forslag til program for den samlede områdefornyelsesindsats i Hammel præsenteres på Byrådets temamøde 27. 
maj 2014, og efterfølgende vil program og ansøgning blive forelagt Byrådet til godkendelse 24. juni 2014. 
  
Den fysiske gennemførelse af områdefornyelsesprojektet vil, efter MBBL’s godkendelse af program, løbe i fem år fra
primo august 2014 til ultimo juni 2019. 
  
VURDERING 
”Masterplan for byomdannelsesområdet”, ”Midtbyprojekt Hammel” og ”Trafikale tiltag” er projekter, der falder ind 
under områdefornyelsen, og tidsplanerne er koordineret med henblik på, at projekterne skal indarbejdes i et samlet 
program for områdefornyelsen i Hammel. 
  
MBBL har meddelt udsættelse af frist for ansøgning om tilsagn til 1. juli 2014 således, at koordinering og beskrivelse 
 
Byråd 
24. juni 2014 
Sagsnr. 710-2012-
149227 
Dok.nr. 710-2014-
138126 
Sagsbehandler 
DPERJY 
  
Tidl. politisk behandling 
BY, 18.12.12, pkt. 195, BY, 02.04.13, pkt. 36,  
ØK, 18.02.14, pkt. 21 
Forventet sagsgang 
TM-U, ØK, BY 
Lovgrundlag 
Lov om Byfornyelse 
af de tre projekter kan opfylde Byfornyelseslovens formål og hermed ministeriets krav til områdefornyelsens 
program. 
  
Det vedhæftede program opfylder ministeriets krav og er disponeret sådan, at beskrivelsen af programmets tre 
hovedindsatser: ”Masterplan for byomdannelsesområdet”, ”Midtbyprojekt Hammel” og ”Trafikale tiltag” er tilrettelagt 
og beskrevet med en detaljeringsgrad, der muliggør efterfølgende småjustering af de enkelte projekter i de tre 
hovedindsatser. 
  
INDDRAGELSE/KOMMUNIKATION 
I overensstemmelse med kravene til områdefornyelsesprogrammet har der allerede været inddragelse af ejere, 
lejere og naboer i og omkring byomdannelsesområdet. Der har været afholdt ByomdannelsesBrunch i august 2013, 
hvor borgere, foreninger og interesseorganisationer meldte sig til arbejdsgrupper for henholdsvis Midtbyprojektet og 
Trafikale tiltag. Desuden har der i efteråret 2013 været afholdt to arbejdsgruppemøder, hvor midtbyprojektet og de 
trafikale tiltag blev kvalificeret. 
  
I udmøntningen af midtbyprojektet sker der inddragelse af interessenter, og masterplanen for 
byomdannelsesområdet præsenteres for offentligheden på et borgermøde efter sommerferien 2014. Senere følger 
de formelle høringsprocesser omkring kommuneplantillæg og lokalplaner. 
  
ØKONOMISKE KONSEKVENSER 
Områdefornyelsen har opnået tilsagn om en statslig finansiering på 4 mio. kr. under forudsætning af en kommunal 
medfinansiering på 8 mio. kr. over den femårige realiseringsperiode. Hvis den kommunale medfinansiering ender 
med at blive mindre, reduceres den statslige refusion proportionalt. 
  
Endvidere skal det bemærkes, at Favrskov Kommune siden 2009 har opkøbt ejendomme for mere end 30 mio. kr. i 
byomdannelsesområdet. Disse opkøb kan ikke medregnes som medfinansiering. Den kommunale medfinansiering 
kommer fra de midler, der allerede er afsat til midtbyprojektet og eventuelt andre midler, der anvendes til anlæg og 
aktiviteter i området.  
  
Det samlede områdefornyelsesbudget skal blandt andet dække planlægning, etablering af torve, pladser og byrum, 
kulturelle, sociale og trafikale tiltag. Foruden de afsatte midler i Budget 2014 er det intentionen, at der i 
områdefornyelsesprojektets løbetid frem til ultimo juni 2019 suppleres med kommunale investeringer i 
byomdannelsesprocesser, kulturelle, sociale og trafikale tiltag, således at områdefornyelsesbudgettet samlet kan nå 
op på 8 mio. kr., hvorved den fulde refusion på 4 mio. kr. kan opnås. 
  
Størsteparten af den kommunale medfinansiering kommer via midtbyprojektet. I Budget 2014 er der således afsat 5 
mio. kr. til Hammel midtby. (Se særskilt sag.) Dernæst vil en del af de foreslåede investeringer i 
byomdannelsesområdet og løbende mindre anlægsprojekter og tiltag kunne indgå som medfinansiering. Undtagen 
mindre tiltag, der udføres indenfor budgetpuljer og løbende vedligehold, vil disse mindre anlægsprojekter og tiltag 
blive forelagt som særskilte projekter til godkendelse og bevilling. 
  
Udover ovennævnte er der i regi af områdefornyelsen søgt en ramme på 3 mio. kr. fra MBBL’s særlige pulje til 
bygningsfornyelse og friarealforbedring til byer med områdefornyelse. [adresse] forventer at få et positivt 
tilsagn på de ansøgte midler, der ikke udgør en bindende økonomisk aftale med MBBL. [adresse] kan 
med aftalen og ved opfyldelse af de gældende regler opnå refusion på op til 3 mio. kr., hvis kommunen 
medfinansierer bygningsfornyelse og arealforbedring for et tilsvarende beløb (50:50). Denne indsats retter sig mod 
private ejendomme og vil kunne målrettes f.eks. facaderenoveringer i forbindelse med renovering af offentligt 
tilgængelige byrum i Hammel. 
  
Med MBBL’s godkendelse af programmet gives der mulighed for en samlet refusion på 4 mio. kr. til 
områdefornyelse. Evt. støtte indenfor bygningsfornyelsespuljen søges løbende til konkrete projekter. 
  
INDSTILLING 
Teknik‐ og kulturdirektøren indstiller til Byrådet: 
  
1. At forslag til program for områdefornyelsesprojektet i Hammel godkendes. 
2. At vedlagte program godkendes som ansøgningsmateriale til Ministeriet for By, Bolig og Landdistrikter. 
  
BESLUTNING 
  
Teknik- og Miljøudvalget, 2. juni 2014: 
Fraværende: Yannick Toft, Silas Madsen 
  
Indstilles godkendt. 
  
Økonomiudvalget, 17. juni 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 24. juni 2014: 
Fraværende: Ole Ravn 
  
Godkendt. 
Program for områdefornyelse i Hammel (Rev. 
23.05.2014) 
710-2014-119805 
